EkBass/fiwiki-20250220-pages-articles huggingface dataset:
Tuhat kertaa hyvää yötä

Tuhat kertaa hyvää yötä (Tusen ganger god natt) on Erik Poppen ohjaama norjalais-irlantilais-ruotsalainen englanninkielinen draamaelokuva vuodelta 2013. Ohjaaja laati myös käsikirjoituksen yhdessä Harald Rosenløw Eegin kanssa. Pääosissa näyttelevät Juliette Binoche, Nikolaj Coster-Waldau, Lauryn Canny ja Adrianna Cramer Curtis. ==Juoni== Rebecca on maailman johtavia sotakuvaajia, jonka perhe asettuu poikkiteloin äidin riskialttiin ammattin kanssa tämän toipuessa saamistaan vammoista oltuaan dokumentoimassa itsemurhapommittajanaisen työtä Afganistanissa. Rebeccan on tehtävä mahdoton valinta työnsä ja perheensä välillä. Elokuvan ohjaaja ja toinen käsikirjoittaja Erik Poppe on itse aiemmin työskennellyt sotakuvaajanaVikman, Jouni: Tuhat kertaa hyvää yötä, Episodi 30.4.2014. Viitattu 30.7.2023.. ==Vastaanotto== Kriisialueilla paljon työskennellyt kirjeenvaihtaja Leena Reikko on sanonut elokuvan voivan antaa pinnallisen ja vääristyneenkin kuvan sotajournalistien työstä ja pitää elokuvaa ensisijaisesti ihmissuhdedraamana, jolle päähenkilön työ sotakuvaajana luo kehykset. Episodin Jouni Vikman arvosti sitä, että elokuva ei asetu kenenkään puolelle ja välttää helpon melodraaman karikot, vaikka äidin erikoisen ammatin ulkopuolella perhe on kuvattu kovin hyvinvoivana ja suorastaan idyllisenä. Film-O-Holic.com- elokuvasivustolla Sampo Bergman piti kuvausta upeana mutta kerrontaa säröilevänä ja kikkailevana. Hänestä realistisen ilmaisun keskelle sijoitetuilla surrealistisilla otoilla pyritään ilmentämään päähenkilön mielenmaisemaa, mutta ne tuntuvat kuitenkin häiritsevän irrallisilta. ==Lähteet== Luokka:Vuoden 2013 ruotsalaiset elokuvat Luokka:Irlantilaiset elokuvat Luokka:Norjalaiset elokuvat
Sulle yksin laulelen

Sulle yksin laulelen on Olavi Virran 17. kokoelma-albumi vuodelta 1974. Albumi sisältää hieman harvinaisempia kappaleita Virran laulajauralta. == Kappaleet == Kaikki kappaleet sovittanut George de Godzinsky, ellei toisin mainita. === A-puoli === # # # # # # === B-puoli === # * # # # # # == Tuotanto == * Olavi Virta - laulu * Sävelsiskot - taustalaulu (kappaleissa "Bolero" ja "Kodin kynttilät") * Viljo Immonen - taustalaulu (kappaleissa "Bolero" ja "Kodin kynttilät") * Alvar Kolanen - kuva * Pekka Loiri - layout == Lähteet == Luokka:Vuoden 1974 albumit Luokka:Vuoden 1974 kokoelma-albumit Luokka:Olavi Virran albumit
Eddie Southern

Silas Edward ”Eddie” Southern (4. tammikuuta 1938 Dallas, Texas – 17. toukokuuta 2023 Richardson, Texas) oli yhdysvaltalainen 400 metrin aitajuoksija ja olympiamitalisti. Southern saavutti olympiahopeaa Melbournessa 1956 Yhdysvaltain kolmoisvoittoon päättyneessä kilpailussa. Pan-Amerikan kisoista hän saavutti pitkässä viestissä hopeamitalin Chicagossa 1959. Southernin ennätykset olivat 400 metrillä vuonna 1958 juostu käsiaika 45,5 sekuntia ja 400 metrin aitajuoksussa vuonna 1956 juostu käsiaika 49,7 sekuntia. Southern kuoli 85-vuotiaana 17. toukokuuta 2023.Olympediahttps://texassports.com/news/2023/5/18/track-field-cross- country-longhorn-track-field-legend-eddie-southern-passes- away.aspxhttps://obits.dallasnews.com/us/obituaries/dallasmorningnews/name/silas- southern-obituary?id=52027344 == Lähteet == * === Viitteet === == Aiheesta muualla == * Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiamitalistit Luokka:Vuonna 1938 syntyneet Luokka:Vuonna 2023 kuolleet
Tähtimukulaparta

Tähtimukulaparta (Nitellopsis obtusa) on mukulapartojen sukuun kuuluva levälaji. Sen sekovarsi on noin 20–50 cm korkea ja vahvarakenteinen. Nivelvälit ovat enimmillään 20 cm mittaisia. sädehaaroissa on joskus tukisoluja. Kasvin sekovarressa, etenkin sen alaosassa on mukulamaisia muodostumia. Sitä esiintyy makeassa vedessä ja vähäsuolaisessa murtovedessä 8 metrin syvyyteen saakka. Tähtimukulaparta on vaaleanvihreä. Sen mukulamaiset muodostumat ovat itiöpesäkkeitä, jotka saattavat kulkeutua nisäkkäiden ja lintujen mukana uusille alueille. == Lähteet == Luokka:Näkinpartaislevät
Laura Hell

Laura Hell on suomalainen tanssiurheilija. Hell on voittanut rock 'n' roll -tanssin Suomen mestaruuden seitsemän kertaa vuosina 2010, 2012-2013 ja 2015-2018 ja on eniten lajin suomenmestaruuksia voittanut henkilö. Hellin voitti SM-kultaa vuosina 2010, 2012 ja 2013 yhdessä Jori Huovisen kanssa ja vuosina 2015-2018 Niklas Hagelin kanssa. Hell edusti SM-tasolla vuoteen 2015 asti valkeakoskelaista Tanssiseura Marimbaa ja vuodesta 2016 alkaen valkeakoskelaista Tanssiseura Rocking Flameisa, jonka puheenjohtajana ja päävalmentajana hän on toiminut myöhemmin. Kansainvälisesti aikuisten sarjoissa Hell on sijoittunut parhaillaan contactstyle-luokan maailman cupin osakilpailussa Bulgariassa sijalle 13. parinaan Jori Huovinen vuonna 2013. Hagelin ja Hellin paras maailman cup -sijoitus kyseisestä sarjasta on vuodelta 2015, jolloin pari sijoittui Belgian osakilpailussa sijalle 21. Couple dance show -sarjassa Hagel ja Hell ovat sijoittuneet parhaillaan 4. vuonna 2018 maailman cupin -osakilpailussa Ranskassa. Pohjoismaiden mestaruuskilpailuissa Huovinen ja Hell oli sijoittuvat pronssille vuonna 2013 Lillehammerissa Norjassa. Myös Hellin tytär on kilpaillut lajissa kansainvälisellä tasolla. Luokka:Suomalaiset kilpatanssijat Luokka:Suomalaiset urheiluvaikuttajat Luokka:Elävät henkilöt Luokka:Suomalaiset tanssijat Luokka:Vuonna 1981 syntyneet
Sanremon ralli 1980

Sanremon ralli 1980 (viralliselta nimeltään 22. Rallye San Remo) oli rallin maailmanmestaruussarjan kilpailu kaudella 1980. Kilpailu järjestettiin 6. - 11\. lokakuuta 1980. Kilpailu oli kauden yhdeksäs ja erikoiskokeiden yhteispituus oli . Edeltävänä vuonna reittiä kritisointiin rankaksi ja vuodelle 1980 kilpailua helpotettiin lisäämällä lepotauko Toscanaan. Samalla taukopaikka San Marinosta siirrettiin Siennaan. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Walter Röhrl Christian Geistdörfer Fiat 131 Abarth 10:22.42 0.0 2\. Ari Vatanen David Richards Ford Escort RS 10:29.17 +6.35 3\. Hannu Mikkola Arne Hertz Ford Escort RS 10:36.52 +14.10 4\. Guy Fréquelin Jean Todt Talbot Sunbeam 10:39.29 +16.47 5\. Henri Toivonen Antero Lindqvist Talbot Sunbeam 10:40.27 +17.45 6\. Attilio Bettega Arnaldo Bernacchini Fiat 131 Abarth 10:48.02 +25.20 7\. Angelo Presotto Max Sghedoni Ford Escort RS 11:14.50 +52.08 8\. Antonillo Zordan Orlando dalla Benetta Opel Ascona 11:54.43 +1:32.01 9\. Giorgio Bernocchi Federico Scotti Opel Ascona 400 12:28.45 +2:06.03 10\. Massimo Paolieri Giuseppe Agostini Ford Escort RS 12:40.52 +2:18.10 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1980 Luokka:Sanremon ralli
Kiharusi

Kiharusi ry on Suomalainen kansalaisjärjestö, joka tekee työtä lisätäkseen tietoa aivoverenkiertohäiriöstä ja sairastumista ennaltaehkäisevää kansanterveystyötä. Kiharusi keskittyy valistustyöhön Suomessa ja itäisessä Afrikassa etenkin swahilin kielialueella. Kiharusi merkitsee swahiliksi aivohalvausta. Kielen sadalle miljoonalle puhujalle on julkaistu vain vähän tietoa aiheesta. Järjestön tarkoituksena on edistää terveystietoutta, hyvinvointia ja eri sairauksista kuntoutusta. Lisäksi tavoitteena on edistää Suomen ja köyhimpien maiden yhteistyötä tarttumattomien sairauksien ennaltaehkäisyssä ja oiretunnistuksessa sekä lisätä vertaistukea ja myötätuntoa eri maiden kansalaisten välillä. Kiharusi on julkaissut tietoa myös videoiden sekä mobiilipelin muodossa. Kiharusin puheenjohtajana toimii Tapani Tyynelä. Järjestön perustajia ovat Tyynelän lisäksi Leila Österbackin ja Amina Kupila. Järjestö on rekisteröity 8.8.2018. ==Aiheesta muualla== * kiharusi.info Kiharusin verkkosivut Luokka:Suomalaiset sosiaali- ja terveysjärjestöt
Hella (nimi)

Hella on naisen etunimi. Se on Helga-nimen saksalais-skandinaavinen muoto, joka on syntynyt assimilaation kautta. Lisäksi Hella voidaan tulkita Helenan, Helenen, Eleonoran ja Elisabetin lyhentymäksi. Virossa se saattaa pohjautua myös sanaan hell, jonka merkityksiä ovat ’hellä’, ’lempeä’ ja ’arka’. Suomalaisilla Hella-etunimi on harvinainen. Digi- ja väestötietoviraston mukaan tämännimisiä naisia on vuoteen 2024 mennessä tilastoitu noin 40–70. Hellalla ei ole nimipäivää almanakassa. == Tunnettuja Helloja == * Hella Brock (1919–2020), saksalainen musiikkitieteilijä ja -pedagogi * Hella Haasse (1918–2011), alankomaalainen kirjailija * Hella Wuolijoki (1886–1954), suomenvirolainen näytelmäkirjailija, kansanedustaja ja Yleisradion pääjohtaja Hella taiteilijanimenä * Hella (s. 1985), hard rock -yhtye Lordin kosketinsoittaja ja laulaja == Lähteet == Luokka:Etunimet
Itämerennäkinparta

Itämerennäkinparta (Chara baltica) on näkinpartojen sukuun kuuluva levälaji. Se on väriltään tummempi kuin muut suvun lajit. Se on yleensä 5–50 cm korkea, mutta joskus tavataan poikkeuksellisen suuria yksilöitä, jotka ovat 150 cm korkeita. Koko sekovarren pituudella on piikkejä. Levissä on 7–11, enimmillään 5 cm pitkiä, pitkäkärkisiä sädehaaroja, jotka muodostavat sädekiehkuroita. Näiden sädehaarojen alla on piikkikiehkuroita. Itämerennäkinpartaa esiintyy savisilla ja liejuisilla merenpohjilla ja sen menestymissyvyys on 50 cm–2 m. Laji elää rantavesissä yksivuotisena, mutta syvemmissä vesissä se elää useampia vuosia. Sillä on talvehtimisnystyröitä, jotka talvehtivat ja joista kasvi lisääntyy kasvullisesti. Kasvi lisääntyy myös suvullisesti ja se on yksikotinen. Itämerennäkinpartaa esiintyy usein pienissä ryhmissä. Se kestää aaltojen virtausta ja näin olen se menestyy myös avovesillä. == Lähteet == Luokka:Näkinpartaislevät
David Jones (yleisurheilija)

David Henry Jones (11. maaliskuuta 1940 Brookmans Park – 1. kesäkuuta 2023 Mallorca, Espanja) oli brittiläinen pikajuoksija ja olympiamitalisti. Jones voitti urallaan Ison-Britannian pikaviestijoukkueessa olympiapronssia Roomassa 1960 ja EM-pronssia Belgradissa 1962. Hän osallistui Roomassa myös 100 ja 200 metrille, ja Belgradin EM-kilpailuissa hän oli 200 metrillä viides. Jonesin ennätykset olivat 100 metrillä vuonna 1960 juostu 10,48 sekuntia ja 200 metrillä vuonna 1961 juostu 20,9 sekuntia.OlympediaKansainvälinen yleisurheiluliittotrackfield.brinkster.net Myöhemmin Jones muutti Mallorcalle jossa kuoli 83-vuotiaana 1. kesäkuuta 2023.https://www.wgel.org.uk/news/9-announcements/3492-rip-david-jones == Lähteet == * * Profiili trackfield.brinkster.net * === Viitteet === Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1940 syntyneet Luokka:Vuonna 2023 kuolleet
Georgi Stoikovski

Georgi Ivanov Stoikovski (, 10. toukokuuta 1941 Băta – 4. toukokuuta 2023) oli bulgarialainen kolmiloikkaaja ja Euroopan mestari. Stoikovski voitti Euroopan mestaruuden Budapestissa 1966 uransa parhaalla tuloksella 16,67 metriä: yleisurheilun EM-kultamitali oli Bulgarian historian ensimmäinen. Stoikovski voitti myös seitsemän Bulgarian mestaruutta ja loikki kymmenen kertaa maansa ennätyksen. Hän kilpaili kesäolympialaisissa kahdesti: Tokiossa 1964 hän sijoittui seitsemänneksi ja Méxicossa 1968 yhdeksänneksi. Vuoden 1971 sisäratojen EM-kilpailuissa hän sijoittui seitsemänneksi.OlympediaKansainvälinen yleisurheiluliittotrackfield.brinkster.net Stoikovski kuoli hieman ennen 82-vuotissyntymäpäiväänsä 4. toukokuuta 2023.https://www.24chasa.bg/sport/article/14390234 == Lähteet == * * Profiili trackfield.brinkster.net * === Viitteet === Luokka:Bulgarialaiset kolmiloikkaajat Luokka:Vuonna 1941 syntyneet Luokka:Vuonna 2023 kuolleet
Christoffer Ingo

Christoffer Carl Gustav Ingo (s. 16. marraskuuta 1994 Mustasaari) on suomalainen RKP:n poliitikko. Hän on toiminut maatalousyrittäjänä ja maatalouspolitiikan asiantuntijana Svenska lantbruksproducenternas centralförbundissa. Ingo toimi Svensk Ungdomin puheenjohtajana vuosina 2017–2019. Hän on ollut Mustasaaren kunnanvaltuutettu vuodesta 2017 ja kunnanvaltuuston puheenjohtaja vuodesta 2021. Ingo nousi kansanedustajaksi vuonna 2024 kansanedustaja Anna-Maja Henrikssonin tultua valituksi Euroopan parlamenttiin. == Ura == Mustasaaren Jokikylistä () kotoisin oleva Ingo valmistui vuonna 2013 Yrkesakademin i Österbotten -ammattikoulusta opiskeltuaan maatalousyrittäjyyttä. Hän valmistui tradenomiksi Ammattikorkeakoulu Noviasta vuonna 2017.Christoffer Ingo SFP, viitattu 30.7.2023 Ingo valittiin vuoden 2017 kuntavaaleissa Mustasaaren kunnanvaltuustoon 259 äänellä. Hän toimi valtuuston ensimmäisenä varapuheenjohtajana vuosina 2017-2021. Ingo toimi vuosina 2017–2019 RKP:n nuorisojärjestö Svensk Ungdomin puheenjohtajana.Christoffer Ingo kandiderar i riksdagsvalet 2023 Svensk Ungdom 14.9.2022, viitattu 30.7.2023 Eduskuntavaaleissa 2019 Ingo sai Vaasan vaalipiirissä 2 082 ääntä eikä tullut valituksi. Vuosina 2019–2020 Ingo työskenteli opetusministeri Anna-Maja Henrikssonin eduskunta-avustajana. Hän työskenteli vuosina 2020-2022 ProAgrian taloudellisena neuvonantajana. Ingo valittiin kuntavaaleissa 2021 437 äänellä jatkokaudelle Mustasaaren kunnanvaltuustoon ja hänet nimettiin kunnanvaltuustoon puheenjohtajaksi.RKP:n Cristoffer Ingo valittiin Mustasaaren kunnanvaltuuston puheenjohtajaksi Ilkka-Pohjalainen 16.8.2021, viitattu 30.7.2023 Vuodesta 2022 Ingo on työskennellyt maanviljelijöiden etujärjestö SLC:n maatalouspoliittisena asiantuntijana. Vuoden 2023 eduskuntavaaleissa Ingo valittiin 4 802 äänellä varakansanedustajaksi Vaasan vaalipiiristä.Christoffer Ingo MTV Vaalitulospalvelu, viitattu 30.7.2023 == Yksityiselämä == Ingo meni naimisiin vuonna 2023 Pohjanmaan RKP:n toiminnanjohtaja Jenni Ingon (o.s. Ahlbäck) kanssa. == Lähteet == Luokka:Suomen ruotsalaisen kansanpuolueen poliitikot Luokka:Svensk Ungdomin puheenjohtajat Luokka:Suomalaiset maanviljelijät Luokka:Mustasaaren kunnanvaltuutetut Luokka:Nykyiset kansanedustajat Luokka:Vuonna 1994 syntyneet Luokka:Elävät henkilöt
Turkin kielen aakkoset

Turkin kieltä kirjoitetaan latinalaisin aakkosin (). Aikaisemmin käytössä oli arabialaisiin aakkosiin perustuva kirjoitusjärjestelmä, josta luovuttiin vuonna 1928 presidentti Mustafa Kemal Atatürkin antamalla määräyksellä. Kirjaimia turkissa on 29. Kirjain Ö otettiin ruotsin aakkosista, koska ruotsalainen tulkki oli mukana uutta kirjoituskieltä kehittävässä toimikunnassa. Ç otettiin albanian aakkosista, Ş romanian aakkosista ja Ü saksan aakkosista. Turkin I ja İ ovat eri kirjaimia. Ensimmäisessä pistettä ei ole isossa eikä pienessä kirjaimessa, kun taas jälkimmäisessä piste on molemmissa. Kirjaimen J pienessä versiossa on kuitenkin piste kirjaimen päällä (j). Turkissa ei ole kirjaimia Q, W ja X. Ne translitteroidaan turkiksi k, v ja ks. Sirkumfleksia () voidaan käyttää erottamaan samalla tavalla kirjoitettuja sanoja, jotka ovat merkitykseltään erilaisia. Myös joissakin arabiasta tulleiden lainasanojen kohdalla sirkumfliksilla voidaan tehdä substantiivista adjektiivi. Kielenhuollosta vastaava Türk Dil Kurumu suosittaa sen käyttöä kuitenkin vain ensimmäisessä tapauksessa. Isot kirjaimet A B C Ç D E F G Ğ H I İ J K L M N O Ö P R S Ş T U Ü V Y Z Pienet kirjaimet a b c ç d e f g ğ h ı i j k l m n o ö p r s ş t u ü v y z IPA ɑ b dʒ tʃ d e f g Ø ~ ɣ h ɯ i ʒ k l m n o ø p r s ʃ t u y v j z == Lähteet == aakkoset Luokka:Aakkostot
Return of the Living Dead 2

Return of the Living Dead 2 () Viitattu 30.7.2023 on vuonna 1988 ensi-iltansa saanut Ken Wiederhornin ohjaama yhdysvaltalainen zombie-aiheinen kauhukomediaelokuva. Se on jatko-osa kolme vuotta aiemmin ilmestyneelle Elävien kuolleiden paluulle. Suomessa elokuva esitettiin vasta vuonna 2005 julkaistuna DVD:lle. Valtion elokuvatarkastamo määritti aluksi elokuvalle K-18-ikärajan, mutta alensi sen myöhemmin K-15-ikärajaan. == Juoni == Uteliaat lapset löytävät tynnyrisäiliöt, jotka eräs armeijan rekka tiputti kyydistään. Säiliöt pitävät sisällään huippuvaarallista Trioxin-kaasua, joilla on kyky herättää henkiin elottomia. Lapset avaavat vahingossa säiliön ja kaasua alkaa leviämään läheiseen hautausmaahan, saaden vainajat palaamaan henkiin aivojen perään himoitsevina zombeina. Sattumoisin paikalle osuvat myös kolme haudanryöstäjää, Ed, Joey ja Brenda, jotka joutuvat välttelemään elävien kuolleiden alati kasvavan massan. == Näyttelijät== ==Lähteet== == Aiheesta muualla == * Return of the Living Dead Part II – AllMovie * Return of the Living Dead Part II – IMDb Luokka:Vuoden 1988 yhdysvaltalaiset elokuvat Luokka:Yhdysvaltalaiset kauhukomediat Return of the Living Dead 2
Kandeeraus

Kandeeraus (kandeerata < < < , sokeri, sokeriruoko < , sokeri) tarkoittaa hedelmien palojen, syötävien kukkien, marjojen tai pähkinöiden kyllästämistä ja kuorruttamista upottamalla ne kuumaan ja vahvaan sokeriliemeen. Sokeri imeytyy näin meneteltäessä hiljalleen esimerkiksi hedelmäviipaleisiin, joiden vesi korvautuu sokerilla. Viipaleet saavat kiiltoa, kun ne vielä lopuksi kastetaan kuumaan sokeriliemeen, minkä jälkeen ne valutetaan ja kuivataan. Sokeroitaviksi soveltuvat esimerkiksi appelsiinit, aprikoosit, kastanjat, kirsikat, mandariinit, melonit ja päärynät. Kandeerattuja sitrushedelmien, kuten appelsiinin ja sukaattisitruunan, paloiteltuja kuoria kutsutaan sukaateiksi. Niitä nautitaan makeisten tavoin tai käytetään leivonnaisten maustamiseen ja koristamiseen. ==Lähteet== Luokka:Ruoanlaittotekniikat
Sokerivesikuorrute

Sokerivesikuorrute eli pumada tai pomada ( < , omena)Turtia 2009, s. 544. on leivonnaisten päällystämiseen käytettävä helposti kovettuva makea kuorrute, joka sisältää tomusokeria ja vettä. Haalea vesi voidaan korvata sitruunamehulla tai maidolla, ja makeuttajana voi käyttää myös maissisiirappia. Haluttaessa tehdä seoksesta jähmeämpää siihen lisätään kananmunan valkuaista. Kuorrutteen voi värjätä elintarvikeväreillä tai mehuilla ja maustaa appelsiini- tai sitruunamehulla. Elintarvikeväriä lisätään seokseen vain pikkuripaus ja seoksen ainesosana voidaan käyttää myös sulatettua suklaata. Kuorrutteen voi maustaa myös piparminttu-, rommi-, sitruuna- tai vaniljaesanssilla ja makua antaa vaikkapa kanelin käyttö. Kaakao- ja mansikkatomusokeria on myynnissä kaupoissa valmiina, jolloin värillinen kuorrute syntyy helposti vain vettä lisäämällä. Sokerivesikuorrutteesta saa kiiltävän lisäämällä seokseen muutaman tipan kasviöljyä. Tällaista sokerikuorrutetta käytetään esimerkiksi leivosten, munkkien, täytekakkujen ja viinereiden kuorruttamiseen. Ranskalaislähtöisessä pitkulaisessa tuulihattuleivoksessa, éclairissa, oleva sokerivesikuorrute sisältää suklaata, ja kuorrutteen maustamiseen voidaan käyttää myös kahvia.Turtia 2009, s. 121. ==Lähteet== * ===Viitteet=== Luokka:Leivonta
Johan Ulfstjerna (vuoden 1923 elokuva)

Johan Ulfstjerna on vuonna 1923 valmistunut ruotsalainen mykkäelokuva, jonka ohjasi John W. Brunius (1884–1937). Elokuvan tapahtumat sijoittuivat Suomen ensimmäiselle sortokaudelle ja se perustui Tor Hedbergin vuonna 1907 tekemään samannimiseen näytelmään.Mykkäelokuvasivusto : Johan Ulfstjerna Elokuvaa kuvattiin pääosin Råsundan studioilla Ruotsissa. Elokuvan ulkokohtauksia kuvattiin Helsingissä elo–syyskuussa 1923. 4. elokuuta kuvattiin Esplanadilla Suomen kenraalikuvernöörin entisen virka-asunnon Smolnan edustalla ja 22. syyskuuta kuvattiin Senaatintorilla ja Suurkirkon portailla kansanjoukkojen ja kasakoiden yhteenottoa. Kuvauksen aikana kaksi henkilöä jäi hevosten jalkoihin saaden vakavia vammoja ja sen vuoksi Helsingin poliisimestari kielsi kuvauksien jatkamisen."Johan Ulfstjernan" filmaus Helsingissä, Aamulehti, 27.09.1923, nro 222, s. 5, Kansalliskirjaston digitaaliset aineistotSortoajan ilmiöitä Helsingissä, Suomen Kuvalehti, 18.08.1923, nro 33, s. 7, Kansalliskirjaston digitaaliset aineistot Elokuvan kopio löytyi vuonna 1993. Näytelmä kuvattiin uudelleen vuonna 1936, jolloin ohjaajana oli Gustaf Edgren ja Ulfstjernan perheen vanhempia näyttelivät Gösta Ekman ja Edith Erastoff. == Juoni == Helge Ulfstjerna (Einar Hanson) kuuluu järjestöön, joka suunnittelee Suomen kenraalikuvernööri Nikolai Bobrikovin ampumista. Tehtävä lankeaa Helge Ulfstjernalle, mutta murhapäivän aamuna tapahtuu jotain odottamatonta. == Näyttelijät == * Ivan Hedqvist – John Ulfstjerna * Anna Olin – Adelaide Ulfstjerna * Einar Hanson – Helge Ulfstjerna * Mary Johnson – Agda * John Ekman – kenraalikuvernööri Nikolai Bobrikov * Rudolf Wendbladh – Reback * Albion Örtengren – Herra Gauvin == Muut tekijät == * Carlo Keil-Möller – käsikirjoitus * Hugo Edlund – kuvaus * Vilhelm Bryde – lavastus == Lähteet == == Aiheesta muualla == * Sortoajan kuvia Helsingistä, Suomen Kuvalehti, 06.10.1923, nro 40, s. 18, Kansalliskirjaston digitaaliset aineistot Luokka:Ruotsalaiset mustavalkoelokuvat Luokka:Ruotsalaiset mykkäelokuvat Luokka:Vuoden 1923 ruotsalaiset elokuvat
HHH-oireyhtymä

HHH-oireyhtymä on autosomissa peittyvästi periytyvä ureakierron häiriö, jossa yhdistyvät hyperornitinemia, hyperammonemia ja homositrullinuria. HHH- oireyhtymässä SLC25A15-geenin tuottaman ORNT1-kuljetusproteiinin puutos aiheuttaa ornitiinin heikentyneen kulkeutumisen mitokondriokalvon läpi.Hyperornitinemia-hyperammonemia-homositrullinuria oireyhtymä (HHH) Terveyskylä, viitattu 30.7.2023 HHH-oireyhtymä todetaan ainakin neljäsosassa tapauksista vasta aikuisiällä. Oireet ovat kuitenkin voineet alkaa jo varhaislapsuudessa. Toisinaan oireiden alkaminen ajoittuu aikuisuuteen, noin 18–35 ikävuoden välille. Lasten etenevään oirekuvaan kuuluvat hyytymishäiriöt, hypotonia, enkefalopatia, motoriset vaikeudet ja kehitysvamma. Aivojen magneettikuvassa voi olla havaittavissa aivoinfarktin aiheuttaman kaltainen muutos. Veren ammoniakkitason kohoaminen johtaa akuutisti pahenevaan taudinkuvaan, jonka piirteitä ovat oksentelu, ataksia, sekavuus, tajunnan tason lasku ja tajuttomuus. Myös aikuisilla ilmenee ammoniakkipitoisuuden nousun seurauksena vakavia oireita, kuten tajunnan tason laskua, tajuttomuutta sekä maksan solutuhoa ja nekroosia. HHH-oireyhtymän yhteydessä on esiintynyt akuuttia maksan vajaatoimintaa, joka saattaa vaatia maksansiirtoa. Jos HHH- oireyhtymä todetaan akuutin kriisin aikana, on ammoniakki- ja aminohappotasot tutkittava plasmasta sekä aminohappo- ja orotaattitasot virtsanäytteestä. Diagnoosi varmistuu kuitenkin vasta perimän tutkimuksella. HHH-oireyhtymän aiheuttaman akuutin kriisin hoitokeinoihin kuuluvat glukoosi-infuusiot ja ureakierron häiriön korjaaminen arginiinilla tai sitrulliinilla. Ammoniakin sitomiseen vaaditaan natriumbentsoaattia ja natriumfenyylibutyraattia. Yleensä maksan toiminta on akuuttihoidolla nopeasti korjattavissa. Pitkäaikaishoidossa käytetään rajoitetusti proteiinia sisältävää ruokavaliota, korvaushoitoa aminohappovalmisteilla, natriumbentsoaattia ja kreatiinin korvaushoitoa. Pitkäaikaishoito ei näytä ehkäisevän spastista parapareesia. Kuitenkin sillä voidaan estää hyperammonemiatilat ja maksasairaus. HHH-oireyhtymän esiintyvyys on arviolta 1–5/10 000. == Lähteet == Luokka:Oireyhtymät Luokka:Perinnölliset sairaudet
Monte Carlo -ralli 1980

Monte Carlo -ralli 1980 (viralliselta nimeltään 48. Rallye Automobile de Monte-Carlo) oli rallin maailmanmestaruussarjan kilpailu kaudella 1980. Kilpailu järjestettiin 19. - 25\. tammikuuta 1980. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ). Kilpailuun ilmoittautui 255 autokuntaa, joista 237 lähti kilpailuun ja 126 pääsi maaliin. Kilpailuun osallistui useita automerkkejä joko jälleenmyyjien tai yksityistallien kautta. Opel toi kilpailuun uudet Ascona 400 -mallit ja Mercedes-Benz osallistui omistamansa jälleenmyyjän kautta 280 SLC -malleilla. Mukana oli kolme rengasvalmistajaa: Kleber, Michelin ja Pirelli. Ari Vatanen ajoi Fordilla, mutta joutui keskeyttämään suistuttuaan sillalta alla olevaan jokeen. Hannu Mikkola ajoi Porschella, mutta joutui keskeyttämään vetoakselin rikkouduttua. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Walter Röhrl Christian Geistdörfer Fiat 131 Abarth 8:42.20 0.0 2\. Bernard Darniche Alain Mahé Lancia Stratos HF 8:52.58 +10.38 3\. Björn Waldegård Hans Thorszelius Fiat 131 Abarth 8:53.48 +11.28 4\. Anders Kulläng Bruno Berglund Opel Ascona 400 8:54.24 +12.04 5\. Per Eklund Hans Sylvan Volkswagen Golf GTi 8:56.47 +14.27 6\. Attilio Bettega Mario Mannucci Fiat Ritmo 8:58.43 +16.23 7\. Michèle Mouton Annie Arrii Fiat 131 Abarth 9:06.13 +23.53 8\. Jochi Kleint Gunther Wanger Opel Ascona 400 9:07.50 +25.30 9\. Salvador Servià Alex Brustenga Ford Fiesta 1600 9:12.00 +29.40 Alain Coppier Josepha Laloz Porsche 911 9:12.00 +29.40 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com, erikoiskokeet kartalla Luokka:MM-rallikausi 1980 Luokka:Monte Carlo -ralli
Saw X

Saw X on vuonna 2023 ensi-iltansa saanut yhdysvaltalainen kauhuelokuva, jonka on ohjannut Kevin Greutert sekä käsikirjoittaneet Josh Stolberg ja Peter Goldfinger. Se on Saw-elokuvasarjan kymmenes sovitus sekä suora jatko-osa sarjan ensimmäiselle osalle ja esiosa toiselle osalle. Elokuvan pääosia esittävät Tobin Bell, Shawnee Smith, Synnøve Macody Lund, Steven Brand ja Michael Beach. Saw X sai teatteriensi-iltansa 29. syyskuuta 2023. Lionsgate on ilmoittanut seuraavan osan, Saw XI:n, saavan ensi-iltansa 25. syyskuuta 2025. == Näyttelijät == == Lähteet == == Aiheesta muualla == * Luokka:Vuoden 2023 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset rikoselokuvat Luokka:Sarjamurhaajaelokuvat Luokka:Saw- elokuvat
Jason Grimes

Jason Grimes (s. 10. syyskuuta 1959) on yhdysvaltalainen pituushypyn MM- mitalisti. Hän kilpaili myös pikajuoksussa. Grimes juoksi ankkuriosuuden Yhdysvaltojen 4 × 100 metrin viestijoukkueessa, joka voitti kultaa Bukarestin universiadeissa 1981. Hän saavutti Helsingin MM-kilpailuissa 1983 hopeaa pituushypyssä tuloksella 829 cm. Grimes voitti pituuskilpailun Yhdysvallat–Neuvostoliitto-maaottelussa 1982, Lausannen Athletissima- kilpailuissa 1982 ja 1984 sekä Weltklasse Zürichissä ja Berliinin ISTAF- kilpailussa 1983. Grimes hyppäsi pituusennätyksensä 843 cm Indianapolisissa 16. kesäkuuta 1985. Sisäradoilla hän hyppäsi parhaimmillaan 813 Johnson Cityssä tammikuussa 1982. 100 metriä hän juoksi aikaan 10,44 vuonna 1985 ja 200 metriä 20,74 vuonna 1979. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Vuonna 1959 syntyneet Luokka:Elävät henkilöt
Zdzisław Kwaśny

Zdzisław Kwaśny (s. 6. marraskuuta 1960) on puolalainen moukarinheiton MM- mitalisti. Kwaśny sijoittui yhdeksänneksi Bydgoszczin alle 20-vuotiaiden EM- kilpailuissa 1979. Hän saavutti Helsingin MM-kilpailuissa 1983 pronssia tuloksella 79,42. Hän sijoittui samana vuonna toiseksi Euroopan cupin A-finaalissa Lontoossa ennätyksekseen jääneellä tuloksella 80,18. == Lähteet == Luokka:Puolalaiset moukarinheittäjät Luokka:Vuonna 1960 syntyneet Luokka:Elävät henkilöt
Stangin II hallitus

Stangin II hallitus oli Norjan hallitus 2. toukokuuta 1893 – 14. lokakuuta 1895. Se koostui pelkästään Høyrestä. ==Ministerit== Pääministeri * Emil Stang Pääministeri Tukholmassa * Gregers Gram Oikeusministeri * Francis Hagerup 2.5.1893–15.7.1894 * Ernst Motzfeldt 15.7.1894–14.10.1895 Valtiovarainministeri * Ole Andreas Furu 2.5.1893–9.8.1895 * Francis Hagerup 9.8.1895–14.10.1895 Tilintarkastusministeri * Emil Stang 2.5.1893–7.9.1894 * Ole Andreas Furu 7.9.1894–27.4.1895 * Johannes Winding Harbitz 27.4.1895–14.10.1895 Sisäministeri * Johan Thorne 2.5.1893–3.3.1894 * Peter Birch-Reichenwald 3.3.1894–14.10.1895 Kirkko- ja opetusministeri * Anton Christian Bang 2.5.1893–27.4.1895 * Emil Stang 27.4.1895–14.10.1895 Puolustusministeri * Wilhelm Olssøn 2.5.1893–15.7.1894 * Johannes Winding Harbitz 15.7.1894–27.4.1895 * Wilhelm Olssøn 27.4.1895–14.10.1895 Työministeri * Peder Nilsen ==Lähteet== Luokka:Norjan hallitukset
Roope Auvinen

Roope Auvinen (s. 17. helmikuuta 1998 Inkoo) on suomalainen moukarinheittäjä, joka edustaa Esbo Idrottsföreningiä. Vuosina 2014–2023 hän edusti Sjundeå IF:ä. Hänen valmentajansa on Lassi Korhonen. Auvinen saavutti vuoden 2023 Kalevan kisoissa pronssia moukarinheitossa. == Lähteet == Luokka:Suomalaiset moukarinheittäjät Luokka:Vuonna 1998 syntyneet Luokka:Elävät henkilöt
Maissa Fall

Maissa El Hadji Fall (s. 6. maaliskuuta 1995) on senegalilainen jalkapalloilija, joka edustaa Veikkausliigassa pelaavaa FC Hakaa. == Lähteet == Luokka:Senegalilaiset jalkapalloilijat Luokka:Vuonna 1995 syntyneet Luokka:Elävät henkilöt
William Calley

William Laws Calley Jr. (8. kesäkuuta 1943 – 28. huhtikuuta 2024) oli Yhdysvaltain armeijan upseeri ja tuomittu sotarikollinen, joka tuomittiin 22 aseistamattoman Etelä-Vietnamilaisen siviilin murhasta My Lain verilöylyssä 18. maaliskuuta 1968. Calleyn itsensä mukaan käskyn siviilien murhasta antoi kapteeni Ernest Medina, jota ei kuitenkaan tuomittu. Medina itse kiisti käskeneensä murhaamaan siviilejä. Calley olikin ainoa henkilö, joka tuomittiin syylliseksi roolistaan verilöylyssä. Yhdysvalloissa monet eivät kuitenkaan pitäneet Calleyta syyllisenä esitettyihin rikoksiin, ja monet vaativatkin hänen vapauttamistaan. Calley tuomittiin teoistaan elinkautiseen vankeuteen vuonna 1971, mutta silloinen presidentti Richard Nixon muutti Calleyn tuomion kolmen vuoden kotiarestiksi. Calley esitti julkisen anteeksipyyntönsä ja katumuksensa My Lain verilöylyn tapahtumista ensimmäistä kertaa vuonna 2009 Kiwanis-järjestön klubilla Columbuksen kaupungissa Georgiassa. == Lähteet == Luokka:Yhdysvaltalaiset sarjamurhaajat Luokka:Vuonna 1943 syntyneet Luokka:Vuonna 2024 kuolleet
Kerstin Walther

Kerstin Walther (s. 5. huhtikuuta 1961) on saksalainen pikajuoksija, joka aktiiviurallaan edusti Saksan demokraattista tasavaltaa. Hän on viestijuoksun maailmanmestari.[[IAAF|14344213}} Walther voitti Bydgoszczin alle 20-vuotiaiden EM-kilpailuissa 1979 kultaa 100 metrillä ajalla 11,57, 200 metrillä ajalla 23,11 ja 4 × 100 metrin viestissä. Hän juoksi Helsingin MM- kilpailuissa 1983 avausosuuden DDR:n 4 × 400 metrin viestijoukkueessa, joka voitti maailmanmestaruuden ajalla 3.19,73. Walther juoksi 100 metrin ennätyksensä 11,34 Jenassa 29. toukokuuta 1982, 200 metrin ennätyksensä 22,86 Leipzigissa 27. heinäkuuta 1983 ja 400 metrin ennätyksensä 51,12 Jenassa 28. toukokuuta 1983. Sisäradoilla hän juoksi 60 metriä parhaimmillaan aikaan 7,31 Senftenbergissä 19. helmikuuta 1983 ja 200 metriä 23,11 Budapestissä 12. helmikuuta 1983. == Lähteet == Luokka:Itäsaksalaiset pikajuoksijat Luokka:Vuonna 1961 syntyneet Luokka:Elävät henkilöt
Sainte-Christie-d'Armagnac

Sainte-Christie-d'Armagnac on kunta Lounais-Ranskassa Gersin departementissa Oksitanian alueella. Se sijaitsee noin 42 kilometriä Condomin kaupungista lounaaseen. Kunta sijaitsee Santiago de Compostelaan johtavan Pyhän Jaakobin pyhiinvaellusreitin varrella. Sen nähtävyys on arkkitehtoninen kokonaisuus Le Castet, joka on peräisin pääasiassa 1100-1500-luvuilta, ja joka on listattu historialliseksi muistomerkiksi vuonna 2016. Siihen kuuluvat keskiaikaisten rakennuksien lisäksi Saint-Pierren kirkko, jonka rakentaminen aloitettiin 1000-luvun ensimmäisellä puoliskolla. Kirkkoa on rakennettu vuosisatojen ajan, ja viimeiset muutostyöt on tehty 1800-luvulla. Linnoituksesta on jäljellä 1200-luvulta peräisin oleva keskiaikainen valli, jonka pituus on 19 metriä ja korkeus 7 metriä. Linnoituksen vieressä on katkaistun kartion muotoinen keinotekoinen maakumpu, motte, jonka halkaisija on 50 metriä ja korkeus 10 metriä. Se on peräisin 1000-luvun ensimmäiseltä puoliskolta. ==Lähteet== ==Aiheesta muualla== Luokka:Gersin kunnat
School of the Air

School of the Air eli SOTA on nimitys Australiassa toimiville etäkouluille, joita kaikkein syrjäisimmillä alueilla asuvat lapset käyvät. Etäkoulujen oppilaat asuvat niin kaukana perinteisistä kouluista, että heidän ei olisi mielekästä tehdä niihin koulumatkoja. Koulumatkan pituus saattaisi olla jopa päiviä. Osa lapsista asuu myös sellaisilla alueilla, jotka ovat ainakin osan vuodesta täysin eristyksissä. Koulujen opettajat saattavat kuitenkin myös käydä aika ajoin vierailulla oppilaiden kotona tai järjestää lapsille yhteisen tapaamisen suuremmalla paikkakunnalla. Sittemmin School of the Air -koulut ovat alkaneet tarjota opetusta myös yläkoulu- ja aikuiskoulutustasolla. == Koulujen toiminta == Ensimmäinen School of the Air perustettiin 8. kesäkuuta 1951 Alice Springsissä. Alkujaan koulut järjestivät opetuksen radioyhteyksien avulla. Radiokoulun ongelmana oli kuitenkin se, että myrskyt ja Auringon aktiivisuus aiheuttivat yhteyksiin paljonkin katkoksia. 2000-luvun alkupuolelta lähtien opetus alettiin järjestää myös kirjeitse ja puhelimitse. Ainakin osa opetuksesta järjestetään Internetin välityksellä. Oppilailla saattaa olla luokan kanssa vain yksi 45 minuutin oppitunti, jonka jälkeen he tekevät loppupäivän itsenäisesti tehtäviä vanhempien tai kotiopettajan valvonnassa. Oppitunnit noudattavat osavaltioiden virallisia opetussuunnitelmia, ja opettajat pyrkivät myös yksilöimään opetusta oppilaan mukaan. Australian etäkoulut kattavat suuria alueita, joiden koko vaihtelee vuosittain sen mukaan, missä koulun kulloiset oppilaat asuvat. Esimerkiksi Mount Isan etäkoulu kattaa noin 800 000 km² eli noin Turkin pinta-alan kokoisen alueen ja Alice Springsin etäkoulu noin 1,3 miljoonan km² kokoisen alueen. Oppilaat ilmoittautuvat siihen kouluun, joka on lähimpänä heidän kotiaan. == Luettelo Australian etäkouluista == Vuonna 2005 Australiassa oli 11 School of the Air -koulua ja ainakin 5 muuta etäopetusta tarjoavaa koulua. Kouluja oli maan jokaisessa osavaltiossa Tasmaniaa ja pääkaupunkiterritoriota lukuun ottamatta. Australian etäkoulut Sijainti Perustettu Katettu alue Oppilasmäärä Alice Springs 9. kesäkuuta 1951 1 300 000 km² (2010) Broken Hill 23. helmikuuta 1956 800 000 km² 80 Mount Isa 1964 800 000 km² (2007) 200 (2007) Port Hedland 1964 560 000 km² (2020) Port Augusta Kimberley Kalgoorlie Carnarvon Meekatharra Katherine Tibooburra 1991 Hay 1991 Dubbo 1991 Cairns Capricornia Charleville Charters Longreach Brisbane Thornbury 1909, alkoi tarjota opetusta lapsille 1914 == Lähteet == Luokka:Australian koulutus
Annie Åkerhielm

Anna "Annie" Vilhelmina Elisabet Åkerhielm (o.s. Quiding; 18. marraskuuta 1869 – 20. heinäkuuta 1956) oli ruotsalainen kirjailija ja toimittaja. Hän ihaili avoimesti Adolf Hitlerin johtamaa Natsi-Saksaa. ==Elämä== Åkerhielm oli utopisti Nils Herman Quiding tytär. Vanhemmat suhtautuivat kielteisesti silloisiin tyttökouluihin, ja Åkerhielm sai opetusta kotona isosiskoltaan sekä yksityisopettajilta. Hän luki myös omatoimisesti paljon ja hankki laajan yleissivistyksen. Ensimmäisen romaaninsa Hvidehusin hän julkaisi 29-vuotiaana ja voitti sillä Idun-lehden kirjoituskilpailun. Åkerhielmin kirjoissa ihannoitiin menneisyyttä ja tuomittiin nykypäivä, mikä toi hänelle paitsi arvostusta myös arvostelua. Vuonna 1906 Åkerhielm meni naimisiin lehtimies Dan Åkerhielmin kanssa, joka oli Gefle-Posten -lehden päätoimittaja. Pariskunta työskenteli yhdessä lehden parissa vuoteen 1912, jolloin he muuttivat Tukholmaan. Siellä he siirtyivät Nya Dagligt Allehanda -lehden palvelukseen. Annie kirjoitti myös Stockholms Dagbladiin. Åkerhielm vastusti äänioikeuden antaista naisille. Vuonna 1904 hän maalasi kirjassaan Fru Fanny kuvan äänioikeusnaisesta, joka laiminlyö tehtävänsä puolisona ja äitinä. Tämän poika kuolee ja mies jättää, ja nainen viettää loppuelämänsä onnettomana. Kirja oli myyntimenestys. Åkerhielm suhtautui kielteisesti myös demokratiaan yleisesti ottaen. Hänen mukaansa se johtaisi sivistymättömien kansanjoukkojen valtaannousuun. Tärkeimpänä poliittisena kysymyksenä hän piti kuitenkin maanpuolustusta. Hän oli antipasifisti ja vaati puolustusmenojen kasvattamista sekä ylisti sotaa jalostavana voimana. Hän ihannoi Saksaa ja alkoi ihailla Adolf Hitleriä hänen noustuaan valtaan. Vuonna 1944 Åkerhielm oli saksalaismielisen Ruotsin sosialistipuolueen ehdokas valtiopäivävaaleissa. Puolueen menestys jäi hyvin heikoksi ja se lakkautettiin pian vaalien jälkeen. Keväällä 1945 Hitlerin itsemurhan jälkeen Åkerhielm kirjoitti tästä ylistävän nekrologin, jossa hän totesi Hitlerin olleen ihmiskunnan historian toiseksi suurin sankari Jeesuksen jälkeen. Åkerhielm pysyi uskollisena aatteelleen kuolemaansa saakka. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset toimittajat Luokka:Vuonna 1869 syntyneet Luokka:Vuonna 1956 kuolleet
Helma Knorscheidt

Helma Teuscher (o.s. Knorscheidt, s. 31. joulukuuta 1956) on saksalainen kuulantyönnön MM- ja EM-mitalisti, joka aktiiviurallaan edusti Saksan demokraattista tasavaltaa. Knorscheidt saavutti Grenoblen sisäratojen EM- kilpailuissa 1981 pronssia tuloksella 20,12. Ateenan EM-kilpailuissa 1982 hän sijoittui kuudenneksi. Hän sai Budapestin EM-hallikilpailuissa 1983 hopeaa tuloksella 20,35. Saman vuoden Helsingin MM-kilpailuissa hän saavutti hopeaa tuloksella 20,70. Hän oli vuonna 1983 lisäksi toinen Euroopan cupin A-finaalissa. Knorscheidt saavutti universiadeissa kultaa Bukarestssa 1981 tuloksella 20,24, hopeaa Méxicossa 1979 tuloksella 20,36 ja pronssia Sofiassa 1977 tuloksella 19,29. Knorscheidt työnsi ennätyksensä 21,19 Berliinissä 24. toukokuuta 1984. Sisäradoilla hän työnsi parhaimmillaan 21,03 Berliinissä 4. elokuuta 1983. == Lähteet == Luokka:Itäsaksalaiset kuulantyöntäjät Luokka:Vuonna 1956 syntyneet Luokka:Elävät henkilöt
Hyvä Joulumieli -keräys

Valtakunnallinen Hyvä Joulumieli -keräys järjestetään vuosittain marras- joulukuussa ja siinä kerätään varoja Suomessa asuville vähävaraisille lapsiperheille. Keräyksen järjestävät Suomen Punainen Risti, Mannerheimin Lastensuojeluliitto ja YLE. Keräys on järjestetty vuodesta 1997. Keräyksen ideoi YLE:n aamu-tv:n toimittaja Arto Nyberg. Lahjakorttia ei voi hakea, vaan Mannerheimin Lastensuojeluliiton ja Suomen Punaisen Ristin paikallisyhdistykset ja osastot etsivät apua tarvitsevat perheet yhdessä neuvoloiden, sosiaalitoimistojen sekä seurakuntien kanssa. Se on tarkoitettu ruuan ja ruokatarvikkeiden ostoon. Lahjakortti ei ole tarkoitetu tupakan tai alkoholin ostamiseen. Keräyksen yhteistyökumppaneina on toiminut S-ryhmän ruokakaupat, Lidl ja K-ruokakaupat. Keräyksen historian aikana Suomessa on jaettu yhteensä 358 500 ruokalahjakorttia. Vuonna 2022 jaettiin 21 000 perheelle 70 euron arvoinen ruokalahjakortti. Vuosittain keräykselle asetetaan tavoite, jota tavoitellaan. Jos siihen ei päästä ja edelliseltä vuodelta ei ole ylijäämää, keräyksen järjestäjät kattavat kulut. Jos taas tavoite ylittyy, käytetään varat seuraavan vuoden Hyvä Joulumieli -lahjakortteihin. == Lähteet == == Katso myös == * Hyvä Joulumieli -keräys (verkkosivusto) Luokka:Yle Luokka:Suomen Punainen Risti Luokka:Mannerheimin Lastensuojeluliitto
Eva Bartok

Eva Bartok (alk. Eva Ivanova Szöke; 18. kesäkuuta 1926 Kecskemét, Unkari – 1. elokuuta 1998 Lontoo, Yhdistynyt kuningaskunta)Eva Bartok, 72, Actress in Films of 50's and 60's, The New York Times, 5.8.1998, viitattu 30.7.2023. oli unkarilais-brittiläinen näyttelijä. == Elämä == Toisen maailmansodan aikana Bartok vietiin natsien keskitysleirille, ja hänet pakotettiin naimaan natsiupseeri Giza Kovas vain viisitoistavuotiaana. Sodan jälkeen tämä avioliitto purettiin, ja vuonna 1948 Bartok muutti Unkarista Yhdistyneeseen kuningaskuntaan.Tom Vallance: Obituary: Eva Bartok, The Independent, 3.8.1998, viitattu 30.7.2023.Myrna Oliver: Eva Bartok; Acted in U.S., Foreign Films, The Los Angeles Times, 5.8.1998, viitattu 30.7.2023. Pakkoavioliittonsa jälkeen Bartok nai vielä yhteensä kolme eri miestä: unkarilaisen elokuvatuottajan Alex Paalin, brittiläisen PR-konsultin Bill Wordsworthin ja saksalaisen näyttelijän Curd Jürgensin. Hän oli myös parisuhteessa brittiläisen Milford Havenin markiisin David Mountbattenin kanssa, ja hän väitti yhdysvaltalaisen laulajan Frank Sinatran olevan hänen ainoan lapsensa biologinen isä. Bartokin värikäs yksityiselämä sai aikoinaan runsaasti julkisuutta. Päätettyään näyttelijänuransa Bartok liittyi indonesialaisen Muhammad Subuh Sumohadiwidjojon perustamaan uskontokuntaan. == Filmografia == Vuosi Suomenkielinen nimi Alkuperäinen nimi Roolihahmo 1952 Venetsian lintu The Venetian Bird Adriana Medova 1952 Karmiininpunainen merirosvo The Crimson Pirate Consuelo 1953 Spaceways Spaceways tri Lisa Frank 1953 Viimeinen valssi Der Letzte Walzer paronitar Vera Opalinski 1953 Etusivun juttu Front Page Story Thorpe 1954 Rummelplatz der Liebe Rummelplatz der Liebe Lilli 1955 Vom Himmel gefallen Vom Himmel gefallen Sonja 1955 Venäläistä verta Dunja Dunja 1956 Ohne Dich wird es Nacht Ohne Dich wird es Nacht Gina Bergold 1957 10 000 makuuhuonetta Ten Thousand Bedrooms Maria Martelli 1958 Puhelintyttö Madeleine Tel. 136211 Madeleine 1959 Tämä mies ei häikäile SOS Pacific Maria 1959 Operaatio Amsterdam Operation Amsterdam Anna 1961 Vakoilijoitten vakoilija Es muss nicht immer Kaviar sein Vera 1961 Vakoilijoitten vakoilija iskee Diesmal muss es Kaviar sein Vera 1961 Vakoojat eivät tunne armoa Unter Ausschluss der Öffentlichkeit Laura Beaumont 1964 Himotappaja Sei donne per l'assassino kreivitär Cristiana Cuomo == Lähteet == Luokka:Unkarilaiset näyttelijät Luokka:Brittiläiset näyttelijät Luokka:Vuonna 1926 syntyneet Luokka:Vuonna 1998 kuolleet
Ella Kovacs

Ella Kovacs (s. 11. joulukuuta 1964 Luduș) on romanialainen keskimatkojen juoksija, moninkertainen 800 metrin MM- ja EM-mitalisti. Hän on pituudeltaan 170-senttimetrinen. Kovacs voitti 800 metrin sisäratojen Euroopan-mestaruuden Pireuksessa 1985 ajalla 2.00,51. Seuraavana talvena hän sijoittui Madridin EM- hallikilpailuissa samalla matkalla viidenneksi. Hän oli 800 metrillä viides myös Splitin EM-kilpailuissa 1990. Kovacs saavutti 800 metrillä vuonna 1991 pronssia sekä Sevillan sisäratojen MM-kilpailuissa ajalla 2.01,79 että Tokion MM-kilpailuissa ajalla 1.57,58. Lisäksi hän voitti Euroopan cupin A-finaalin Frankfurtissa. Hän voitti 800 metrin sisäratojen Euroopan-mestaruuden Genovassa 1992 ajalla 1.59,98. Barcelonan olympialaisissa hän sijoittui kuudenneksi. Kovacs sijoittui 800 metrillä viidenneksi Toronton sisäratojen MM-kilpailuissa 1993. Hän voitti samana vuonna Euroopan cupin A-finaalin Roomassa ja saavutti Stuttgartin MM-kilpailuissa pronssia ajalla 1.57,92. Pariisin sisäratojen EM-kilpailuissa 1994 hän sai 800 metrillä hopeaa ajalla 2.00,49. Hän karsiutui 800 metrin välierissä Göteborgin MM-kilpailuissa 1995. Tukholman EM-hallikilpailuissa 1996 hän oli 800 metrillä kuudes. Hän karsiutui saman matkan alkuerissä Budapestin EM-kilpailuissa 1998. Kovacs juoksi 800 metrin ennätyksensä 1.55,68 Bukarestissa 2. kesäkuuta 1985. Hallissa hän juoksi matkan parhaimmillaan aikaan 1.59,43 Bukarestissa helmikuussa 1994. 1 000 metrin ennätyksensä 2.32,40 hän juoksi Villeneuve d'Ascqissa 2. heinäkuuta 1993. 1 500 metriä hän juoksi parhaimmillaan ulkoradoilla aikaan 4.06,38 Bukarestissa 18. elokuuta 1984 ja sisäradoilla 4.09,80 Budapestissä helmikuussa 1985. == Lähteet == Luokka:Romanialaiset keskimatkojen juoksijat Luokka:Vuonna 1964 syntyneet Luokka:Elävät henkilöt
Antti Pränni

Antti Pränni (s. 11. huhtikuuta 2001) on suomalainen kiekonheittäjä. Hän edustaa Pudasjärven Urheilijoita. Aiemmin hän on edustanut Leppävaaran Sisua ja TF Espoota. Häntä valmensi vuoteen 2021 saakka Asko Pränni ja sittemmin Ville Halonen. Pränni sijoittui kahdeksanneksi Espoon alle 23-vuotiaiden EM- kilpailuissa 2023. Aikuisten Suomi–Ruotsi-maaottelussa hän kilpaili ensimmäisen kerran Tampereella 2020. Parhaimmillaan hän on sijoittunut viidenneksi Helsingissä 2022 ja Tukholmassa 2023. Pränni on saavuttanut Kalevan kisoissa hopeaa 2023 ja pronssia 2024. Kiekon hallimestaruuskilpailuissa hän voitti kultaa 2023 tuloksella 55,17 ja hopeaa 2024 tuloksella 55,68. Pränni heitti ennätyksensä 57,98 Pudasjärvellä 20. kesäkuuta 2024. == Lähteet == Luokka:Suomalaiset kiekonheittäjät Luokka:Vuonna 2001 syntyneet Luokka:Elävät henkilöt
Mäntynummen seurakuntatalo

Mäntynummen seurakuntatalo (ruots. Tallbacka församlingshus) on Lohjalla, Uudellamaalla sijaitseva Lohjan seurakunnan omistama seurakuntatalo. Rakennuksen ovat suunnitelleet Pirkko Ilonen ja Arvi Ilonen ja se on valmistunut vuonna 1975. Vuosina 2005-2006 Mäntynymmen seurakuntatalo saneerattiin arkkitehti Yrjö J. Warvaksen suunnitelmien mukaisesti. Rakennuksessa sijaitsee seurakuntasali, keittiö, päiväkerhotila, diakonin vastaanottotila ja monitoimitila liikuntaharrastuksia varten. Lohjan seurakunta vuokraa seurakuntataloa erilaisiin tilaisuuksiin. == Lähteet == Luokka:Suomen seurakuntatalot Luokka:Lohjan rakennukset ja rakennelmat
Nonketoottinen hyperglysinemia

Nonketoottinen hyperglysinemia (NKH) on suomalaiseen tautiperintöön kuuluva vakava neurologinen sairaus, joka johtuu glysiinin aineenvaihduntahäiriöstä. Sairaudessa glysiiniä kertyy kehon nestetiloihin ja kudoksiin, kuten aivokudokseen.Nonketoottinen hyperglysinemia Terveyskylä 5.7.2022, viitattu 31.7.2023 Nonketoottisella hyperglysinemialla on peittyvä autosomaalinen periytymistapa. Suomessa yleisin tautimuoto on vastasyntyneen NKH, jonka oireet alkavat tyypillisesti muutaman ensimmäisen elinpäivän aikana. Sairastuneilla ilmenee lihasvelttoutta ja kouristelua, jotka vaikeutuvat ja häiritsevät hengittämistä. Tämän seurauksena on kooma ja usein varhainen kuolema. Jos henkilö selviytyy vastasyntyneenä puhjenneesta nonketoottisesta hyperglysinemiasta, hän jää yleensä syvästi kehitysvammaiseksi ja vaikeahoitoiseksi epileptikoksi. Nonketoottisessa hyperglysinemiassa on myös myöhemmin vauvaiän aikana puhkeava tautimuoto, jonka piirteitä ovat hypotonia, hyperaktiivisuus ja pakkoliikkeet. Kouristelu on lievää verrattuna ensimmäisinä elinpäivinä puhkeavassa tautimuodossa esiintyvään. Joskus on esiintynyt myös vaihtelevia harvinaisempia tautimuotoja. Niissä oireiden puhkeaminen saattaa tapahtua jopa vasta aikuisuudessa. Nonketoottinen hyperglysinemia johtuu noin 70–75 %:ssa tapauksista mutaatiosta GLDC-geenissä ja noin 20 %:ssa tapauksista mutaatiosta AMT-geenissä. Muut geenivirheet voivat aiheuttaa epätyypillisiä taudinkuvia. Nonketoottisen hyperglysinemian hoito on oireenmukainen. Suomessa sairauden esiintyvyys on 1/55 000\. Erityisen yleinen se on Pohjois-Suomessa, jossa esiintyvyys on 1/10 000. Myös Brittiläisessä Kolumbiassa on todettu keskimääräistä korkeampaa esiintyvyyttä. Siellä sairaus todetaan noin yhdellä 63 000:sta vastasyntyneestä. Maailmanlaajuisesti esiintyvyydeksi on arvioitu vähintään 1/76 000.Nonketotic hyperglycinemia MedlinePlus Genetics, viitattu 31.7.2023 == Lähteet == Luokka:Suomalainen tautiperintö Luokka:Neurologiset sairaudet Luokka:Harvinaissairaudet
Maxi (laulaja)

Maxi (oik. Irene McCoubrey, s. 23. helmikuuta 1950) on uransa lopettanut irlantilainen laulaja ja radiojuontaja. McCoubrey sai lempinimensä Maxi jo nuorena sukunimensä nimikirjaimista McC. Musiikkiuransa Maxi aloitti 1960-luvun puolivälissä osana laulutrioa Maxi, Dick & Twink. Trio saavutti menestystä sekä Irlannissa että kansainvälisesti, mutta päätti lopettaa uransa seitsemän vuoden esiintymisten jälkeen. Maxi valittiin julkisessa karsinnassa edustamaan Irlantia Eurovision laulukilpailuun 1973 kappaleella "Do I dream?" Kansainvälisessä Eurovision laulukilpailussa Maxi sijoittui kymmenennelle sijalle 17 kilpailijan joukosta. 1970-luvun lopulla Maxi haki uuden tyttöbändi Sheeban jäseneksi. Hakemus alun perin hylättiin, sillä tuolloin 28-vuotias Maxi nähtiin liian vanhana mukaan, mutta lopulta Maxi valittiin yhtyeeseen. Maxi edusti Irlantia uudestaan Eurovision laulukilpailussa Sheeba-yhtyeen jäsenenä vuonna 1981 kappaleella "Horoscopes", joka sijoittui kilpailun viidenneksi. Maxi joutui vuonna 1982 Sheeba-yhtyeen kanssa liikenneonnettomuuteen, jossa hän sai päävamman ja muistikatkoksia. Yhtyeen jäsenet selvisivät onnettomuudesta, mutta koska paraneminen vei liian kauan, levy-yhtiö purki levytyssopimuksen, minkä jälkeen yhtye hajosi. Sheeba-yhtyeen hajoamisen jälkeen Maxi aloitti uransa radiojuontajana. Maxi toimi Late Date -yöradio-ohjelman juontajana 11 vuoden ajan, Risin' Time -aamulähetyksen juontajana toiset 11 vuotta sekä Rapid Roulette -tietokilpailun juontajana. Maxi jäi eläkkeelle helmikuussa 2015. ==Yksityiselämä== Maxi on ollut naimisissa vain kerran, vuosina 1973–1979. ==Lähteet== * ===Viitteet=== Luokka:Irlantilaiset laulajat Luokka:Irlannin euroviisuedustajat Luokka:Vuoden 1973 euroviisuedustajat Luokka:Vuonna 1950 syntyneet Luokka:Elävät henkilöt